Uit die herder se hart: Die Onfeilbare Teenwoordigheid
Die Onfeilbare Teenwoordigheid
Gen. 28:15 En kyk, Ek is met jou, en Ek sal jou bewaar oral waar jy heengaan, en Ek sal jou terugbring in hierdie land; want Ek sal jou nie verlaat nie, totdat Ek gedoen het wat Ek jou gesê het.
Dit is die eerste van baie beloftes van God se onfeilbare teenwoordigheid in die lewens van diegene wat Hom vertrou. Dit is wat die Here aan Jakob gesê het toe hy besig was om te vlug van die ongeregverdigde toorn van Esau. Let ook op God se belofte aan Josua: "Niemand sal voor jou standhou al die dae van jou lewe nie; soos Ek met Moses gewees het, sal Ek met jou wees; Ek sal jou nie begewe en jou nie verlaat nie." (Jos. 1:5)
Daar is ook Sy belofte aan Sy uitverkore volk, Israel: "Want die HERE sal sy volk ter wille van sy grote Naam nie verwerp nie, omdat dit die HERE behaag het om van julle vir Hom 'n volk te maak." (1 Sam. 12:22) Daar is baie ander soortgelyke beloftes in die Skrif. Een wat veral God se hart openbaar, is Jesaja 41:17, "Die ellendiges en behoeftiges soek water, maar daar is nie; hulle tong verdroog van dors; Ek, die HERE, sal hulle verhoor; Ek, die God van Israel, sal hulle nie verlaat nie."
Die kosbaarste van almal is egter die versekering aan alle Nuwe Testamentiese gelowiges Hebreërs 13: 5: "Ek sal jou nooit begewe en jou nooit verlaat nie." Na 'n baie vermoeiende lys van uitdagings in Paulus se lewe verklaar hy ook in Romeine 8:39 "(niks) ons sal kan skei van die liefde van God wat daar in Christus Jesus, onse Here, is nie." "En kyk, Ek is met julle", het Jesus in Mattheus 28:20 gesê, "al die dae tot aan die voleinding van die wêreld. Amen."